Diari Oficial de la Generalitat Valenciana


Sumari del DOGV 114, del 28-07-1983 (1983/802351)

DECRET 87/1983, de 18 de juliol, pel qual s'extableixen normes regualdores de les sessions del Consell de la Generalitat Valenciana
-----------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1983/07/18/87/dof/vci/html**

### Dades del document

Número de DOGV
:   114

Data del DOGV
:   28-07-1983

Secció del DOGV
:   DISPOSICIONS GENERALS

Número del document
:   1983/802351


Data del document
:   18-07-1983

Organisme emissor
:   Presidència de la Generalitat

Tipus de document
:   Decret

Anàlisi jurídica

Decret 87/1983, de 18 de juliol, pel qual s'estableixen normes reguladores de les sessions del Consell de la Generalitat Valenciana.  
Per Decret de 3 de desembre de 1982, es va aprovar el Reglament de Règim Interior del Consell de la Generalitat Valenciana.   
La Secció Segona del Títol Primer de l'esmentat Decret, conté normes reguladores de les reunions del Consell, pel que fa a la convocatòria, confecció de l'Ordre del Dia i quòrum d'adopció d'acords, remetent-se a la Llei de Procediment Administratiu de 17 de juliol de 1958 (articles 9 al 15, ambdós inclosos) quant a la regulació de les altres qüestions que planteja el funcionament del Govern Valencià.   
En el mateix sentit es manifesta l'article 28 del Reglament de Règim Interior del Consell, que preveu l'aplicació supletòria a la Generalitat Valenciana, i en defecte de Dret propi, de la legislació estatal, i entre aquesta la Llei de Procediment Administratiu, d'acord amb el que estableix l'article 149.3 de la Constitució i l'article 27 de l?Estatut d'Autonomia de la Comunitat Valenciana, aprovat per Llei Orgànica 5/1982, d?1 de juliol.   
Es per això que cal dictar normes que abasten tant l'adient preparació de les tasques, propostes i solucions que haja d'adoptar el Consell, com la celebració de les reunions i actuacions subsegüents a realitzar en ordre a l'eficàcia dels acords del Govern Valencià, que establesquen les particularitats derivades de l'aplicació en la Comunitat Valenciana dels esmentats preceptes de la Llei de Procediment Administratiu en aquestes matèries.   
En atenció a aquests motius, i amb la deliberació prèvia del Consell en reunió celebrada el dia 18 de juliol de 1983,   
DECRETE:  
TITOL I  
Preparació i convocatòria del Consell o Govern Valencià  
Article 1.   
La funció de coordinar la preparació dels expedients i informes que, per disposició del Conseller respectiu, s?hagen de sotmetre a la consideració del Govern Valenciá o Consell, correspondrà a les Secretaries Generals Tècniques de les Conselleries. En l'exercici d'aquesta funció, els Secretaris Generals Tècnics vetlaran per la formulació correcta de les propostes i per la completa documentació d'aquestes.   
Article 2.   
Els Secretaris Generals Tècnics estudiaran els assumptes a fi de proposar al President de la Generalitat la determinació de l'Ordre del Dia. A tal efecte, es reuniran, amb caràcter previ a la celebració de les sessions del Consell, mitjançant convocatòria de la Secretaria del Govern Valencià i presidits pel Conseller de la Presidència. Aquesta reunió tindrà lloc, normalment, amb una asetmana d'antelació a la data prevista per a celebrar sessió del Consell.   
Article 3.   
L'Ordre del Dia serà redactat per la Secretaria del Govern Valencià i serà aprovat pel President. S'establirà enumerant els temes que corresponguen a cada Conselleria d'acord amb l'ordre de creació, llevat que la importància o la urgència dels temes aconsellen una alteració, que serà apreciada pel President i incorporada a l'Ordre del Dia.   
Podran incloure's en l'Ordre del Dia els assumptes que, malgrat no haver estat proposats per les Conselleries, el President estime que hagen de ser considerats pel Consell.   
Article 4.   
La convocatòria del Consell haurà d'anar acompanyada de l'Ordre del Dia comprensiu dels assumptes que s'hagen de tractar en la reunió, i serà notificada als Consellers per la Secretaria del Govern Valencià, amb quaranta-vuit hores d'antelació, com a mínim, a la reunió.   
Tanmateix, podrà reduir-se aquest termini en casos d'urgència apreciada pel President a iniciativa pròpia o en base a les motivacions exposades pels Consellers.   
D'ençà que es distribuesca l'Ordre del Dia, els expedients i tots els antecedents que es relacionen amb els assumptes de què haja de conéixer el Consell estaran a disposició dels Consellers en la Secretaria del Govern Valencià.   
TITOL II  
Reunions del Consell  
Article 5.   
El Consell es reuneix convocat pel seu President.   
Les reunions es podran celebrar en qualsevol dels Municipis de la Comunitat Valenciana, sense perjudici del caràcter de seu del Consell de la ciutat de València.   
Article 6.   
Els assumptes seran tractats segons l'ordre en què figuren a la convocatòria, llevat del cas que la Presidència de la Generalitat, per pròpia iniciativa o a petició d'un Conseller, dispose una altra cosa.   
Article 7.   
El Consell podrà estudiar propostes de resolució sobre assumptes que no figuren en l'Ordre del Dia de la sessió, sempre que siga declarada la urgència de l'assumpte pel vot favorable de la majoria.   
La consideració d'aquesta classe de propostes per raons d'urgència no obstarà que aquestes siguen degudament documentades per tal de conéixer-ne el fonament, contingut i abast, en els mateixos termes establerts per a les qüestions incloses a l'Ordre del Dia.   
Article 8.   
La celebració de les reunions requerirà, per a la vàlida constitució, l?assistència del President i del Secretari, o d'aquells qui els substituesquen, i, almenys, de la meitat dels membres de fet del Consell.   
A tal efecte, el President serà substítuït pel Vicepresident o pel Conseller titular de la cartera corresponent per l'ordre de creació de les Conselleries. El Secretari serà substituït pel Conseller més jove.   
Si no hi hagués quòrum de constitució, les sessions quedaran convocades per al dia hàbil següent a l'assenyalat per la primera convocatòria, en el mateix lloc i hora, sense necessitat de nova citació. En aquest supòsit, serà suficient, per a la vàlida constitució, l?assistència de la tercera part dels membres de fet del Consell, sense que en cap de cas no puga ser un nombre inferior a tres i, en tot cas, amb la presència del President i del Secretari o d'aquells qui els substituesquen.   
Article 9.   
El quòrum per a l'adopció d'acords serà el de la tercera part dels membres de fet del Consell, sense que en cap cas no puga ser un nombre inferior a tres.   
Els acords seran adoptats amb el vot favorable de la meitat més un dels Consellers assistents, i els empats seran dirimits amb el vot del President.   
Article 10.   
De les reunions del Consell, se'n prendrà Acta, que inclourà la indicació dels Consellers que hi hagen assistit, circumstàncies de lloc i de temps en què la reunió s'ha celebrat, relació de qüestions tractades i el contingut dels acords adoptats.   
Les Actes seran signades pel Conseller Secretari, amb el vist-i-plau del President, i s'aprovaran en la mateixa o posterior sessió, sense que siga necessària la inclusió en l'Ordre del Dia a la prèvia declaració d'urgència.   
Les Actes del Consell seran custodiades en la Secretaria del Govern Valencià.   
DISPOSICIONS DEROGATORIES  
Primera. Queden derogades totes les disposicions d'igual o inferior rang que s'oposen al que preveu aquest Decret.   
Segona. Queden declarades expressament vigents, sempre que no s'oposen a aquest Decret, l?Ordre de la Presidència de la Generalitat, de 16 de juny de 1983, sobre notificacions d'acords al Consell, i la Circular de la Presidència, d?1 de març de 1983, sobre procediment per a l?elaboració de disposicions de caràcter general.   
DISPOSICIO TRANSITORIA  
Els expedients de tramitació i les sessions del Consell convocades amb anterioritat a l'entrada en vigor d'aquest Decret, continuaran regint-se per la normativa anterior.   
DISPOSICIONS FINALS  
Primera. El Conseller de la Presidència dictarà les disposicions necessàries per a l'aplicació i el desenvolupament d'aquest Decret.   
Segona. Aquest Decret entrarà en vigor el dia següent al de la publicació al Diari Oficial de la Generalitat Valenciana.   
València, 18 de juliol de 1983.   
El President de la Generalitat,  
JOAN LERMA I BLASCO


Còpia Permalink ELI